జాతీయ జలమార్గం 4

జాతీయ జలమార్గం 4 (NW-4) 1,095 కిలోమీటర్ల పొడవైన జలమార్గం. దీన్ని భారత జాతీయ జలమార్గంగా ప్రకటించారు. ఇది తెలంగాణా,   ఆంధ్రప్రదేశ్, తమిళనాడు, పుదుచ్చేరి కేంద్రపాలిత ప్రాంతాలను కలుపుతుంది. తూర్పు తీరం వెంబడి కాకినాడ, ఏలూరు, కొమ్మమూరు, బకింగ్‌హామ్ కాలువలు, కృష్ణా, గోదావరి నదులలో కొంత భాగం ఈ జలమార్గంలో భాగాలు. జాతీయ జలమార్గాల బిల్లు, 2006 నిబంధనల ప్రకారం  నవంబర్ 2008న దీన్ని జాతీయ జలమార్గంగా ప్రకటించారు. దీన్ని ఇన్‌ల్యాండ్ వాటర్‌వేస్ అథారిటీ ఆఫ్ ఇండియా (IWAI)చే అభివృద్ధి చేస్తోంది.  2013 నాటికి పూర్తి చేయాలని తలపెట్టినప్పటికీ 2022 నాటికి ఇంకా పని మొదలు కాలేదు. జాతీయ జలమార్గాల చట్టం, 2016 లో దీని నిడివిని  నుండి  కి కృష్ణా, గోదావరి నదులలో మరింత దూరాన్ని కలుపుతూ పొడిగించారు.  ఈ ప్రాజెక్టును 3 దశల్లో చేపడతారు. మొదటి దశను 2017 అక్టోబరులో మొదలుపెట్టి, 2019 జూన్ నాటికి పూర్తి చెయ్యాలని తలపెట్టారు 

 చరిత్ర 
ఎడమ|thumb|183x183px| భారతదేశంలోని అన్ని జాతీయ జలమార్గాలను చూపుతున్న మ్యాప్

 భారతదేశంలో జాతీయ జలమార్గాలు 
భారతదేశంలో, జాతీయ జలమార్గాలను కేంద్ర ప్రభుత్వం ఇన్‌ల్యాండ్ వాటర్‌వేస్ అథారిటీ ఆఫ్ ఇండియా (IWAI) ద్వారా అభివృద్ధి చేస్తోంది. ఇది ఇన్‌ల్యాండ్ వాటర్‌వేస్ ట్రాన్స్‌పోర్ట్ (IWT) రంగానికి చెందిన నియంత్రణ సంస్థ.  1985లో ఇన్‌ల్యాండ్ వాటర్‌వేస్ అథారిటీ ఆఫ్ ఇండియా చట్టం ద్వారా IWAI ను స్థాపించారు. దేశంలో జాతీయ జలమార్గాల అభివృద్ధి, నిర్వహణ, నియంత్రణ బాధ్యతలను దీనికి అప్పగించారు. ఇది అంతర్గత జలమార్గాలలో రవాణాను నియంత్రించడానికి, అభివృద్ధి చేయడానికీ ఏర్పరచిన చట్టబద్ధమైన స్వయంప్రతిపత్త సంస్థ. IWAIతో పాటు, సెంట్రల్ ఇన్‌ల్యాండ్ వాటర్ ట్రాన్స్‌పోర్ట్ కార్పొరేషన్ (CIWTC) కూడా అంతర్గత జలమార్గాల ద్వారా సరుకు రవాణా, నౌకలు, రేవుల ఆపరేషను, నిర్వహణ ద్వారా దేశీయ జలరవాణా రంగానికి మద్దతు ఇస్తుంది.  భారతదేశంలో స్థాపించబడిన మొదటి జాతీయ జలమార్గాలు NW-1,2 & 3 (అంచనా 1980 & 1993 మధ్యలో). వాటి మొత్తం పొడవు  .

 NW-4, 5 & 6 అభివృద్ధి 
1993-95 నాటికి, IWAI కాకినాడ, చెన్నైలను కలుపుతూ సమీకృత కాలువను అభివృద్ధి చేయడానికి అధ్యయనాలను ప్రారంభించింది. భారత ప్రభుత్వం 2005 లో మరో మూడు జాతీయ జలమార్గాలను అభివృద్ధి చేసే ప్రక్రియను ప్రారంభించింది  2006 జూలైలో, లోక్‌సభలో NW-4 అభివృద్ధి ప్రతిపాదనను షిప్పింగ్, రోడ్డు రవాణా, రహదారుల శాఖ మంత్రి TR బాలు ప్రకటించాడు.  అప్పటికి ఉన్న మూడు జాతీయ జలమార్గాలకు అదనంగా, ప్రభుత్వం కింది అంతర్గత జలమార్గాలను కూడా జాతీయ జలమార్గాలుగా ప్రకటించింది:
 విడివిడిగా మార్గాల పొడవు (NW-4)
 శాఖ పొడవు (కి.మీ.లో) కాకినాడ కాలువ 50 ఏలూరు కాలువ 139 కృష్ణా నది విభాగం 157 గోదావరి నది విభాగం 171 కొమ్మూర్ కాలువ 113 ఉత్తర బకింగ్‌హామ్ కాలువ 316 దక్షిణ బకింగ్‌హామ్ కాలువ 110 మరక్కనం- పాండిచ్చేరి విభాగం 22 మొత్తం 1,095

 NW-4 : గోదావరి, కృష్ణా నదులతో పాటు కాకినాడ - పాండిచ్చేరి కాలువలు ( 1,095 కి.మీ.)
 NW-5 : బ్రాహ్మణి నది, మహానది డెల్టాతో పాటు తూర్పు తీర కాలువ ( 623 కి.మీ.)
 NW-6 : బరాక్ నది ( 152 కి.మీ.)

2007  ఇన్‌ల్యాండ్ వెస్సెల్స్ (అమెండ్‌మెంట్) బిల్లు, 2005 ఆమోదంతో ఈ ప్రతిపాదనలు చట్టంగా మారాయి. 2008 అక్టోబరులో, జాతీయ జలమార్గాల బిల్లు, 2006 అనే మరొక బిల్లును పార్లమెంటులో ఆమోదించారు. కాకినాడ కాలువ, ఏలూరు కాలువ, కొమ్మమూరు కాలువ, బకింగ్‌హామ్ కాలువ, కలువెల్లి ట్యాంక్, భద్రాచలం - రాజమండ్రి నదుల మద్యన ఉన్న గోదావరి నది, వజీరాబాద్- విజయవాడ ల మధ్య నున్న కృష్ణా నది ఈ మార్గంలో భాగాలు. తెలంగాణ, ఆంధ్రప్రదేశ్‌, తమిళనాడు, పుదుచ్చేరి రాష్ట్రాలు ఈ జలమార్గంలో వస్తాయి.  దీని అభివృద్ధికి ఏడు సంవత్సరాలు పడుతుంది. రూ. 1,515 కోట్ల రూపాయల వ్యయం అవుతుంది. 

 మార్గం 

జాతీయ జలమార్గం NW-4 పొడవు దాదాపు 690 కి.మీ. కాలువలు,328 కి.,మీ. నదీ మార్గాలు ఉన్నాయి. నదీ మార్గంలో రెండు విభాగాలున్నాయి:

 గోదావరి నది విభాగం
 కృష్ణా నది విభాగం

గోదావరి నది శాఖలో తెలంగాణలోని భద్రాచలం నుండి ఆంధ్ర ప్రదేశ్ లోని ధవళేశ్వరం వరకు ఉంది. కృష్ణా నది శాఖలో నల్గొండ జిల్లా లోని వజీరాబాద్ నుండి విజయవాడ వద్ద ఉన్న ప్రకాశం బ్యారేజ్ వరకు ఉంది.

కాలువల శాఖలో కాకినాడ కాలువ, ఏలూరు కాలువ, కొమ్మమూరు కాలువ, బకింగ్‌హామ్ కాలువల ఉన్నాయి. కాకినాడ కాలువ, కాకినాడ, రాజమండ్రి మధ్య 50 కి.మీ. దూరం ప్రవహిస్తుంది. గోదావరి నది ఎడమ ఒడ్డున ఉన్న ధవళేశ్వరం నుండి హెడ్ స్లూయిస్ ద్వాగా కాకినాడ ఓడరేవుకు సుమారు 5 కి.మీ. వరకు ఉంటుంది. ఈ కాలువ లోకి నీరు గోదావరి నది మీద ఉన్న ధవళేశ్వరం బ్యారేజీ నుండి వస్తుంది. 

ఏలూరు కాలువలో రెండు విభిన్న కాలువలున్నాయి. అవి తూర్పు కృష్ణా డెల్టా లోని కృష్ణా ఏలూరు కాలువ, పశ్చిమ గోదావరి డెల్టా లోని గోదావరి ఏలూరు కాలువలు. ఇవి విజయవాడ నుండి సర్ ఆర్థర్ థామస్ కాటన్ బ్యారేజ్ వద్ద నున్న విజ్జేశ్వరం లాకు వత్రకు మొత్తం 139 కి.మీ. దూరం నడుస్తాయి. కృష్ణా ఏలూరు కాలువ ప్రకాశం బ్యారేజీ ఎగువన కృష్ణా నది ఎడమ ఒడ్డు నుండి బయలుదేరి ఏలూరు వద్ద తూర్పు తమ్మిలేరు లాకు వద్ద గోదావరి ఏలూరు కాలువను కలుస్తుంది. గోదావరి ఏలూరు కాలువ విజ్జేశ్వరం వద్ద గోదావరి నది నుండి బయలుదేరి తూర్పు తమ్మిలేరు లాకు వద్ద కృష్ణా ఏలూరు కాలువలో కలుస్తుంది. కొమ్మమూరు కాలువ ప్రకాశం బ్యారేజీ కుడివైపున ఉన్న సీతానగరం లాకు వద్ద నుండి పెద్దగంజాం లాకు వరకు మొత్తం 113 కి.మీ. దూరం వెళ్ళి బకింగ్‌హామ్ కాలువలో కలుస్తుంది. 

బకింగ్‌హామ్ కాలువ పెద్దగంజాం లాక్ నుండి చెన్నై వరకు, అక్కడి నుండి దక్షిణాన మరక్కానం వరకు విస్తరించి ఉన్న ఉప్పునీటి కాలువ. సముద్రంలో పోటు వచ్చినపుడు ఈ కాలిఉవ లోకి నీరు వస్తుంది. పెద్దగంజాం లాక్ నుండి చెన్నై వరకు 316 కి.మీ. దూరం వెళ్ళే కాలువను "ఉత్తర బకింగ్‌హామ్ కాలువ" అని, చెన్నై నుండి మరక్కానం వరకు 110 కి.మీ. వెళ్ళే కాలువను "దక్షిణ బకింగ్‌హామ్ కాలువ" అనీ అంటారు. పాండిచ్చేరి లోని మరక్కానం వద్ద కల్లువెల్లి ట్యాంక్ ద్వారా ఇది బంగాళాఖాతంలో కలుస్తుంది.

ఆంధ్ర ప్రదేశ్, తమిళనాడు, పుదుచ్చేరిలలో NW-4 పొడవులు క్రింది విధంగా ఉన్నాయి: 
రాష్ట్రం కాలువలు & నదుల పేరు నిడివి మొత్తం పొడవు ఆంధ్రప్రదేశ్ కాకినాడ కాలువ, ఏలూరు కాలువ, కొమ్మూరు కాలువ, గోదావరి నది, కృష్ణా నది, ఉత్తర బకింగ్‌హామ్ కాలువ (పెద్దగంజాం ) ఆంధ్ర ప్రదేశ్, తమిళనాడు సరిహద్దు తడ వద్ద ) 895 కి.మీ. తమిళనాడు ఉత్తర బకింగ్‌హామ్ కాలువ, దక్షిణ బకింగ్‌హామ్ కాలువ (ఆంధ్రప్రదేశ్, తమిళనాడుల సరిహద్దు తడ నుండి కల్లువెల్లి ట్యాంక్ వరకు 210 కి.మీ. పుదుచ్చేరి కల్లువెల్లి ట్యాంకు దక్షిణ భాగం పాండిచ్చేరి లింక్ 2 కి.మీ.

 భౌగోళిక సరిహద్దులు 
సరిహద్దు వివరణ ఉత్తరం  దూరంలో కాకినాడ వద్ద ఉన్న జగన్నాధపురం రోడ్డు వంతెనకు కాకినాడ కాలువ మీదుగా గీసిన లంబ రేఖకు దిగువన  . దక్షిణం కనగచెట్టికులం వద్ద గల తూర్పు తీర రహదారి చిన్నకల్వారి-కనగచెట్టికులం రహదారుల కూడలి. ఇది కలువెల్లి ట్యాంక్‌కు వరకు ఉన్న కాలువకు చివరి స్థానం.  . పశ్చిమం (గోదావరి నది) వద్ద గోదావరి నదిపై భద్రాచలం వద్ద రోడ్డు వంతెన . పశ్చిమం (కృష్ణా నది) వద్ద కృష్ణా నదిపై వజీరాబాద్ వద్ద రోడ్డు వంతెన . తూర్పు (గోదావరి నది) ధవళేశ్వరం, రాజమండ్రి వద్ద గోదావరి నదిపై ఉన్న సర్ ఆర్థర్ కాటన్ బ్యారేజీ - తూర్పు (కృష్ణా నది) విజయవాడ వద్ద కృష్ణా నదిపై ప్రకాశం బ్యారేజీ -

 అభివృద్ధి 
కుడి|thumb| NW-4 మ్యాప్

WAPCOS రూపొందించిన డిటైల్డ్ ప్రాజెక్ట్ రిపోర్టులో NW-4 ను ఏడు సంవత్సరాలలో పూర్తి చేయాలని ప్రతిపాదించారు. 2002 అంచనాల ప్రకారం ఇది ఐదు సంవత్సరాలు. NW-4 నిర్మాణానికి  భూమిని సేకరించాల్సిన అవసరం ఉంది   తమిళనాట , ఆంధ్రప్రదేశ్‌లో , పుదుచ్చేరిలో  సేకరించాల్సి ఉంది.

 ట్రాఫిక్ 

 ప్రస్తుత ట్రాఫిక్ 
స్థానిక ఉత్పత్తులను మోసుకెళ్లే నాటు పడవలు మినహా ఈ జలమార్గంలో ప్రస్తుతం చెప్పుకోదగ్గ ట్రాఫిక్ లేదు. దీనికి ప్రధాన కారణం మౌలిక సదుపాయాలు లేకపోవడం, కాలువలను మెరుగుపరచే కృషి జరక్కపోవడం.

 సంభావ్య ట్రాఫిక్ 
NW-4 ను నాలుగు ప్రధాన రవాణా శాఖలుగా విభజించారు. అవి కాకినాడ బెల్ట్, కృష్ణా బెల్ట్, దక్షిణ ఆంధ్రప్రదేశ్ బెల్ట్, చెన్నై బెల్ట్. WAPCOS నిర్వహించిన సర్వే ఆధారంగా, ప్రతి సంవత్సరం 1.1 కోట్ల టన్నుల సరుకు రవాణా చేసే సంభావ్యత ఉందని భావిస్తున్నారు. రవాణా అయ్యే సరుకుల్లో బొగ్గు, బియ్యం, ఆహారధాన్యాలు, సిమెంట్, ఎరువులు, అటవీ ఉత్పత్తులు, ఉప్పు, ఇతర భారీ సరుకు ఉన్నాయి.  గోదావరి నది వ్యవస్థ భద్రాచలం అడవులు, బొగ్గు నిక్షేపాల గుండా ప్రవహిస్తుంది. కృష్ణా నది వెంట జగ్గయ్యపేట వద్ద సున్నపురాయి నిక్షేపాలు, సిమెంట్ పరిశ్రమలు ఉన్నాయి.

 సహజ అవరోధంగా NW-4 
2004 డిసెంబరు 24 న సంభవించిన సునామీ నుండి ఆంధ్రప్రదేశ్, తమిళనాడు రాష్ట్రాలలో తీరం వెంబడి సాగే బకింగ్‌హామ్ కెనాల్ వేలాది మంది ప్రాణాలను కాపాడింది. హైదరాబాద్‌లోని నేషనల్ జియోఫిజికల్ రీసెర్చ్ ఇన్‌స్టిట్యూట్ (ఎన్‌జిఆర్‌ఐ)కి చెందిన డాక్టర్ బి. రామలింగేశ్వరరావు బకింగ్‌హామ్ కాలువ పెద్దగంజాం, చెన్నైల మధ్య బఫర్ జోన్‌గా పనిచేసి 310 కి.మీ. కు పైగా తీర ప్రాంతంలో సునామీ అలలను నియంత్రించిందని చెప్పాడు. సునామీ అలలు చాలా చోట్ల ఇప్పటికే ఉన్న లోతట్టు వాగుల వైపు మళ్లాయి.  

చెన్నై (మరక్కాణం) నుండి నెల్లూరు సమీపంలోని దుగ్గరాజపట్నం వరకు, ఆపై పెద్ద గంజాం వరకు తూర్పు తీరమంతా సునామీ నీటితో నిండిపోయింది, ఇది కొన్ని చోట్ల పొంగి ప్రవహించి 10-15 నిమిషాల్లో తిరిగి సముద్రంలోకి వెళ్లిపోయింది. ఇది చాలా మంది మత్స్యకారుల ప్రాణాలను కాపాడింది -ముఖ్యంగా కోస్తా ఆంధ్ర ప్రదేశ్, చెన్నై నగరంలోని కొన్ని ప్రాంతాలలో.

 ఖర్చు 
ఈ జలమార్గం అభివృద్ధికి 1,515 కోట్లు అవుతుందని WAPCOS, 2009 లో అంచనా వేసింది. ప్రాజెక్టును రెండు దశల్లో అభివృద్ధి పూర్తి చేస్తారు.  మొదటి దశలో గోదావరి, కృష్ణా నదులు, గరిష్ట కార్గో సంభావ్యత కలిగిన కాకినాడ, ఏలూరు కాలువలతో కూడిన ఒక విస్తరణను 390 కోట్లతో పూర్తి చేస్తారు. మిగిలిన భాగంలో భూ సేకరణ కోసం 219 కోట్లు వ్యయం చేస్తారు. రెండవ దశలో 906 కోట్ల అంచనా వ్యయంతో ఉత్తర, దక్షిణ బకింగ్‌హామ్ కాలువలను, కొమ్మమూరు కాలువను, కలువెల్లి ట్యాంక్‌లనూ అభివృద్ధి చేస్తారు.   

పదవ పంచవర్ష ప్రణాళికలో, ప్రణాళికా సంఘం లోతట్టు జల రవాణా మౌలిక సదుపాయాల అభివృద్ధికి బడ్జెట్ కేటాయింపును 636 కోట్లు కేటాయించింది. 

2009-2010 సంవత్సరానికి, IWT అభివృద్ధి కోసం ప్రభుత్వం షిప్పింగ్ మంత్రిత్వ శాఖ క్రింది నిధులను విడుదల చేసింది. 

 కాలువ ప్రతిపాదనలో చేసిన మార్పులు 
నేషనల్ వాటర్‌వేస్ యాక్ట్ 2016 లో జాతీయ జలమార్గం 4 కు పెద్దయెత్తున మార్పు చేసారు. దీని ప్రకారం కృష్ణా, గోదావరి నదుల్లో ఈ జలమార్గపు నిడివి బాగా పెరిగింది.  గోదావరి నదిలో భద్రాచలం నుండి సర్ ఆర్థర్ కాటన్ బ్యారేజి వరకు ఉండగా దాన్ని మహారాష్ట్ర లోని నాసిక్ (20°0' 07" N, 73°48' 12" E) నుండి సర్ ఆర్థర్ కాటన్ బ్యారేజి వరకు పెంచారు. అలాగే కృష్ణా నదిలో ఈ మార్గం తెలంగాణ లోని వజీరాబాద్ నుండి ప్రకాశం బ్యారేజి వరకు ఉండగా దాన్ని  కర్ణాటక లోని గలగలి (16° 25' 28" N,75° 26'19" E) నుండి ప్రకాశం బ్యారేజి9 వరకు పొడిగించారు.  దీనితో ఈ జలమార్గం పొడవు 1,095 కి.మీ. నుండి 2,890 కి.మీ. కు పెరిగింది. 

 మూలాలు 

వర్గం:జాతీయ జలమార్గాలు
వర్గం:జలమార్గాలు